turjo4nis/wikipedia-bn-dump-20250701 huggingface dataset:
বিহারীলাল চট্টোপাধ্যায়

বিহারীলাল চট্টোপাধ্যায় (৭ জুন ১৮৪০ – ২০ এপ্রিল ১৯০১) ছিলেন একজন বিখ্যাত বাঙালি অভিনেতা, নাট্যকার এবং মঞ্চাধ্যক্ষ। তিনি ইংরাজি শিখে ব্রিটিশ কোম্পানি এবং রেল বিভাগে চাকরি করেছিলেন।

অভিনয় জীবন 
প্রথম দিকে বিহারীলাল কলকাতার ধনী বাঙালি বাড়িগুলিতে শৌখিন নাট্যশালাগুলিতে নারী চরিত্রে অভিনয় করতেন। ১৮৫৭ সালে জয়রাম বসাকের বাড়িতে কুলীনকুলসর্বস্ব নাটকের অভিনয়ে একজন মহিলার চরিত্রে এবং ১৮৫৯ সালে মেট্রোপলিটান থিয়েটারে কেশবচন্দ্র সেনের উদ্যোগে অভিনীত উমেশচন্দ্র মিত্রের বিধবা বিবাহ নাটকে সুলোচনার ভূমিকায় অভিনয় করেন। 
এরপর ১৮৬৭ সালে শোভাবাজার নাট্যশালায় কৃষ্ণকুমারী নাটকে তিনি প্রথম পুরুষ চরিত্র ভীমসিংহের ভূমিকায় অভিনয় করেন। তার সুলোচনা এবং ভীমসিংহের ভূমিকায় অভিনয় গিরিশচন্দ্র ঘোষের প্রশংসা পেয়েছিল।

১৮৭৩ খ্রীষ্টাব্দে শরৎচন্দ্র ঘোষ বেঙ্গল থিয়েটার প্রতিষ্ঠা করলে বিহারীলাল সেখানে যুক্ত হন। শুরুর দিকে তিনি এই থিয়েটারে অভিনেতা এবং সহকারী ম্যানেজার হিসাবে কাজ করেন। এই থিয়েটারে বিহারীলালের উল্লেখযোগ্য অভিনয় গুলির মধ্যে ছিল শর্মিষ্ঠা নাটকে শুক্রাচার্য, মৃণালিনী নাটকে মাধবাচার্য, কপালকুণ্ডলা নাটকে কাপালিক, মোহান্তের এই কি কাজ নাটকে মোহান্ত চন্দ্রশেখর নাটকে চন্দ্রশেখর, দুর্গেশনন্দিনী নাটকে অভিরাম স্বামী প্রভৃতি। অভিনেত্রী বিনোদিনী তার আত্মজীবনীতে বিহারীলালের কাপালিক চরিত্রের অভিনয়ের প্রশংসা করেছিলেন। 
১৮৮০ খ্রীষ্টাব্দে শরৎচন্দ্র ঘোষের মৃত্যু হলে বিহারীলাল বেঙ্গল থিয়েটারের কর্ণধার হয়েছিলেন। এরপর বিহারীলালের মৃত্যু ১৯০১ অবধি প্রায় কুড়ি বছর বিহারীলাল বেঙ্গল থিয়েটারের অভিনয় সহ সমস্ত কাজই দক্ষতার সাথে করেছিলেন।

সাহিত্য কর্ম 
বেঙ্গল থিয়েটারের সর্বেসর্বা হবার পর তিনি নাটক রচনায় মনোযোগী হন। আগে বঙ্কিমচন্দ্র চট্টোপাধ্যায়ের দুর্গেশনন্দিনী উপন্যাসের নাট্যরূপ দিয়েছিলেন। এরপর তিনি বঙ্কিমচন্দ্র রমেশচন্দ্র প্রমুখ লেখকের উপন্যাসের নবীনচন্দ্রের পলাশীর যুদ্ধ কাব্যের নাট্যরূপ দেন। 
তিনি নিজে রচনা করেন পরীক্ষিতের ব্রহ্মশাপ, রাবণবধ, সুভদ্রাহরণ, পাণ্ডব নির্বাসন, শ্রীবৎসচিন্তা, প্রভাসমিলন, নন্দবিদায়, বাণযুদ্ধ জন্মাষ্টমী, যমের ভুল, মোহশেল, রক্তগঙ্গা, ধ্রুব, নরোত্তম ঠাকুর, দ্রৌপদীর স্বয়ম্বর প্রভৃতি নাটক ও গীতিনাট্য। বেশিরভাগ নাটকই বেঙ্গল থিয়েটারে অভিনীত হয়েছিল। প্রথম নাটক দু-টি "নাদাপেটা হাঁদারাম" ছদ্মনামে প্রকাশিত হয়। 

অভিনেতা হিসাবে বিহারীলাল শান্ত, সংযত, আদর্শ ও ধর্মপ্রাণ চরিত্রে সফলে হয়েছিলেন। নাট্যকার হিসাবে তিনি পৌরাণিক নাটকে সফল ছিলেন। নাটক পরিচালক হিসাবে তিনি খুব একটা কৃতিত্ব দেখাতে পারেন নি। রঙ্গমঞ্চ পরিচালনা এবং অধ্যক্ষের নানা কাজে তিনি পারদর্শী ছিলেন।

তথ্যসূত্র 

বাঙালি নাট্যব্যক্তিত্ব
বাঙালি নাট্যকার
বাঙালি অভিনেতা
বাংলার নবজাগরণ
১৮৪০-এ জন্ম
১৯০১-এ মৃত্যু
কলকাতার ব্যক্তি
পশ্চিমবঙ্গের অভিনেতা
হাসপাতাল

হাসপাতাল বলতে এক ধরনের রোগী দেখার প্রতিষ্ঠানকে বোঝায়। বর্তমানে হাসপাতাল বলতে এমন প্রতিষ্ঠানকে বোঝায় যেখানে বিশেষজ্ঞ চিকিৎসকগণ ও সেবাকর্মীগণ প্রয়োজনীয় উপকরণের মাধ্যমে রোগীদের সেবা প্রদান করেন। অনেক সময়েই হাসপাতালে রোগীর দীর্ঘমেয়াদী চিকিৎসার জন্য আবাসিক শয্যার ব্যবস্থাও থাকে। হাসপাতালসমূহ সরকারি, বেসরকারি (দাতব্য কিংবা মূনাফাভিত্তিক) অথবা বীমা প্রতিষ্ঠান দ্বারা পরিচালিত হতে পারে। প্রাচীনকালে ধর্মীয় প্রতিষ্ঠানসমূহ হাসপাতাল পরিচালনার কাজে নিয়মিত নিয়োজিত থাকতেন। বর্তমানে সারা বিশ্বে আনুমানিক ১.৭ মিলিয়ন + হাসপাতাল রয়েছে।

ইতিহাস 

৪০০ খ্রিস্টাব্দে,চীনা বৌদ্ধ সন্ন্যাসী ফা জিয়ান, ভারত ভ্রমণ করেন এবং নিরাময় প্রতিষ্ঠানের তথ্য নথিভুক্ত করেন। খ্রিস্টীয় ষষ্ঠ শতাব্দীতে রচিত সিংহলি রাজপরিবারের প্রাচীন ইতিহাস মহাবংশ অনুসারে, শ্রীলঙ্কার রাজা পান্ডুকাভায়া  হাসপাতালে (শিবিকসোত্তি-সালা) ছিলেন। সাসানিদ পারস্য সাম্রাজ্যের প্রথম শাপুর  দ্বারা ২৭১ খ্রিস্টাব্দে  দক্ষিণ-পশ্চিমের শহর গুন্ডেশাপুরে হাসপাতাল ও চিকিৎসা প্রশিক্ষণ প্রতিষ্ঠিত হয়। প্রাচীন গ্রীসে, নিরাময়কারী-দেবতা অ্যাসক্লেপিয়াসকে উৎসর্গ করা মন্দির, যা অ্যাসক্লেপিয়ন নামে পরিচিত, চিকিৎসা পরামর্শ, পূর্বাভাস এবং নিরাময়ের কেন্দ্র হিসেবে কাজ করত।রোমান সাম্রাজ্যে সামরিক ব্যারাকে ভ্যালেটুডিনারিয়া নামক সামরিক হাসপাতাল ছিল এবং দুর্গের মধ্যে সৈন্য ও দাসদের সেবা করত।

৩২৫ খ্রিস্টাব্দে নাইসিয়ার প্রথম কাউন্সিলের পর প্রতিটি ক্যাথেড্রাল শহরে একটি হাসপাতাল নির্মাণ শুরু হয়, যার মধ্যে রয়েছে কনস্টান্টিনোপলের সেন্ট স্যাম্পসন এবং আধুনিক তুরস্কের সিজারিয়ার বিশপ বেসিল। দ্বাদশ শতাব্দীতে, কনস্টান্টিনোপলে দুটি সুসংগঠিত হাসপাতাল ছিল, যেখানে পুরুষ ও মহিলা  ডাক্তার কর্মরত ছিলেন। বিভিন্ন রোগের জন্য পদ্ধতিগত চিকিৎসা পদ্ধতি এবং বিশেষায়িত ওয়ার্ডের সুবিধা ছিল।

মিশরের কায়রোতে মানসুরি হাসপাতাল ছিল ,ইসলামী বিশ্বের প্রাচীনতম সাধারণ হাসপাতালটি বাগদাদে ৮০৫সালে হারুন আল-রশিদ দ্বারা নির্মিত হয়েছিল। ১০ শতকের মধ্যে, বাগদাদে আরও পাঁচটি হাসপাতাল ছিল, ১৫ শতকের মধ্যে দামেস্কে ছয়টি হাসপাতাল ছিল, এবং ১৫ শতকের শেষ নাগাদ শুধুমাত্র কর্ডোবায় ৫০ টি বড় হাসপাতাল ছিল।

তথ্যসূত্র 

হাসপাতাল
চিকিৎসা
সমান্তরাল কম্পিউটিং

সমান্তরাল কম্পিউটিং () হচ্ছে একসাথে একাধিক নির্দেশ কার্যকর করা। সাধারণ কম্পিউটার একটি একটি করে নির্দেশ কার্যকর করে। সমান্তরাল কম্পিউটিং-এ একাধিক মাইক্রোপ্রসেসর কিংবা মাইক্রোপ্রসেসর কোর ব্যবহার করে একই সময়ে একাধিক নির্দেশ কার্যকর করা হয়।
বর্তমানে পৃথিবীর সবচেয়ে শক্তিশালী যে সুপারকম্পিউটার, আইবিএম ব্লুজিন-এল, সেটি আসলে একটি বিশাল সমান্তরাল কম্পিউটার ছাড়া আর কিছুই নয়। এটি এক লাখেরও বেশি প্রসেসর ব্যবহার করে অত্যন্ত দ্রুত গতিতে কম্পিউটার প্রোগ্রাম চালাতে পারে।

আরও দেখুন
 সহবর্তমানতা

তথ্যসূত্র

বহিঃসংযোগ

কম্পিউটার স্থাপত্য
প্যারালাল কম্পিউটিং
আবেশক

ইন্ডাক্টর বা আবেশক বা কয়েল () পরিবাহী তার (wire) পরিবেষ্টিত উপাদান যার কেন্দ্রীয় অংশ (core) সাধারনতঃ লৌহ বৈশিষ্ট (ferrous) হয়, কেন্দ্রতে অলৌহ উপাদান (non-ferrous material) বা বায়ু (air) থাকতে পারে।
আবেশক দুই-প্রান্ত বিশিষ্ট প্যাসিভ বৈদ্যুতিক উপাদান, যখন এটির মধ্য দিয়ে তড়িৎ প্রবাহিত হয়, তখন সেটি একটি চুম্বক ক্ষেত্রের মধ্যে শক্তি সঞ্চয় করে। উপাদানটি বৈদ্যুতিক ও ইলেকট্রনিক বর্তনীতে ব্যবহৃত হয়। এটির মধ্যদিয়ে পরিবর্তী তড়িৎ প্রবাহ সঞ্চালনে এর চারপাশে তড়িচ্চুম্বকীয় আবেশ সৃষ্টি হয় ও ফলে বিদ্যুৎশক্তি বাধাপ্রাপ্ত (inductive reactance) হয়। আবেশককে চুম্বকীয় বর্তনীর রোধ হিসেবে ধরা যায়।

অর্থ্যাৎ ইন্ডাক্টর বলতে বোঝায় দুই প্রান্ত বিশিষ্ট এমন একটি বৈদ্যুতিক উপাদান যা বিদ্যুৎ প্রবাহের দ্বারা আগত শক্তিকে নিজের চারপাশে চৌম্বকক্ষেত্র সৃষ্টির মাধ্যমে জমা করে রাখে। ইন্ডাক্টরের এই ধর্মকে ইন্ডাকটেন্স বলে।

অন্যান্য বিবরণ 
 প্রতীক: ইংরেজির [L] অক্ষর দ্বারা চিহ্নিত করা হয় (Denoted by).
 একক: (H) (Unit).
 প্রতিপাদিক একক: হেনরি
 মৌলিক: Wb/A = V·s/A = kg·m2·s−2·A−2

ব্যবহার 
ৱেডিও তে আবেশকের ৱ্যবহার অপৱিহারয।

তথ্যসূত্র 

ইলেকট্রনিক্স
ইলেকট্রনিক বর্তনী
তড়িৎ প্রকৌশল
পদার্থবিজ্ঞান
উপাদান
তড়িৎ
তড়িৎ ও ইলেকট্রনিক প্রকৌশল পরিভাষা
তড়িৎ-চুম্বকীয় যন্ত্রের উপাদান
শক্তি ভাণ্ডার
ইংরেজ উদ্ভাবন
শোভাবাজার রাজবাড়ি

শোভাবাজার রাজবাড়ি পশ্চিমবঙ্গের কলকাতায় অবস্থিত একটি রাজবাড়ি। রাজা নবকৃষ্ণ দেব রাজবাড়িটি নির্মাণ করেন। এই বাড়িতে কলকাতা শহরের সবথেকে পুরোনো দুর্গাপুজো অনুষ্ঠিত হয়। ১৭৫৭ খ্রিস্টাব্দে পলাশীর যুদ্ধের পরে রাজা নবকৃষ্ণ দেব শোভাবাজার রাজবাড়িতে এই দুর্গাপুজো শুরু করেন।

শোভাবাজার নাট মন্দির 
উত্তর কলকাতার রাজা নবকৃষ্ণ স্ট্রিটে অবিস্থত শোভাবাজার রাজবাড়ির  মন্দির। ২৪ আগস্ট এই মন্দিরে কলকাতা শহরের প্রতিষ্ঠা দিবস অনুষ্ঠিত হয় যা সুতানুটি উৎসব নামে পরিচিত। এই উৎসব সুতানুটি পরিষদ দ্বারা পরিচালিত হয়। শোভাবাজার নাটমন্দির ও রাজবাড়িটি পুরোনো কলকাতার স্থাপত্যরীতি সংক্রান্ত ও ঐতিহাসিকভাবে তাৎপর্যপূর্ণ এবং বিশেষভাবে উল্লেখযোগ্য।

চিত্রশালা

তথ্যসূত্র

বহিঃসংযোগ 
 কলিকাতা পৌরসংস্থা আইন ১৯৮০ অনুচ্ছেদ ২-এর ৪২ ক ধারা, Graded List of Heritage Buildings (I, IIA and IIB), Page 14, Sl Nos. 4 & 5.

কলকাতার দর্শনীয় স্থান
কলকাতার ইতিহাস
গিরীন্দ্রমোহিনী দাসী

গিরীন্দ্রমোহিনী দাসী (১৮ আগস্ট ১৮৫৮ - ১৬ আগস্ট ১৯২৪) ছিলেন রবীন্দ্রনাথের সমসাময়িক এক মহিলা কবি । ছোটবেলার স্মৃতি অবলম্বন করে গ্রামের দৃশ্য এবং কলকাতার অন্তঃপুরের ছবি এঁর কবিতায় ভালো ফুটেছিল। কবিতাগুলির ভাব ও ভাষাসৌন্দর্যে যে নারীমানসের স্পর্শ এবং সরলতা ফুটেছিল তা বাংলা সাহিত্যে দুর্লভ । 

বর্তমান পশ্চিমবঙ্গের দক্ষিণ ২৪ পরগণা জেলার মজিলপুরের উচ্চশিক্ষিত পিতা হারানচন্দ্র মিত্রের মেয়ে গিরীন্দ্রমোহিণী কলকাতায় জন্মগ্রহণ করেন। তিনিই পিতার কাছে কাব্যচর্চার প্রেরণা পেয়েছিলেন। মাত্র ১০ বছর বয়েসে কলকাতায় বিয়ে হয়। স্বামী নরেশচন্দ্র দত্তের কাছ থেকেও তিনি সহযোগিতা পেতেন। ১৮৮৪ খ্রীষ্টাব্দে নরেশচন্দ্রের মৃত্যুর পর গিরীন্দ্রমোহিনীর অশ্রুকণা কাব্যগ্রন্থটি প্রকাশিত হয়। এই বইটিতেই "ফুটফুটে জোছনায় ধবধবে আঙিনায় একখানি মাদুর পাতিয়া" এই জনপ্রিয় কবিতাটি আছে । 

গিরীন্দ্রমোহিনীর প্রথম কবিতার বই ছিল কবিতাহার (১৮৭৩) । কবিতার বইয়ের মধ্যে উল্লেখযোগ্য ভারতকুসুম (১৮৮২) অশ্রুকণা (১৮৮৭), আভাষ (১৮৯০), শিখা (১৮৯৬), অর্ঘ্য (১৯০২) । অন্যান্য বইয়ের মধ্যে জনৈক হিন্দু মহিলার পত্রাবলী (১৮৭২), নাটকের মধ্যে সন্ন্যাসিনী ও মীরাবাঈ (১৮৯২), সিন্ধুগাথা (১৯০৭) এবং কৌতুক রচনার মধ্যে বুড়োর অ্যালবাম উল্লেখযোগ্য ।

এছাড়াও তিনি অনেক প্রবন্ধ রচনা করেছিলেন এবং জাহ্নবী নামক একটি পত্রিকা সম্পাদনাও করেছিলেন ।

রচনাবলী
কবিতার বই
 কবিতাহার (১৮৭৩)   
 ভারতকুসুম (১৮৮২)  
 অশ্রুকণা (১৮৮৭)  
 আভাষ (১৮৯০)  
 শিখা (১৮৯৬)  
 অর্ঘ্য (১৯০২)

অন্যান্য বই 
 জনৈক হিন্দু মহিলার পত্রাবলী (১৮৭২)

নাটক
 সন্ন্যাসিনী ও মীরাবাঈ (১৮৯২) 
 সিন্ধুগাথা (১৯০৭)

কৌতুক রচনা 
 বুড়োর অ্যালবাম

তথ্যসূত্র 

বাঙালি কবি
বাঙালি সম্পাদক
বাঙালি নাট্যকার
বাংলার নবজাগরণ
১৮৫৮-এ জন্ম
১৯২৪-এ মৃত্যু
ভারতীয় লেখক
১৯শ শতাব্দীর ভারতীয় লেখিকা
২০শ শতাব্দীর ভারতীয় লেখিকা
পশ্চিমবঙ্গের লেখিকা
ডিপ্লোমা

ডিপ্লোমা (;
 অর্থ: "মোড়ানো কাগজ") এমন একটি প্রত্যয়নপত্র বা দলিল যেটি কোন একটি শিক্ষা প্রতিষ্ঠান, যেমন কোন একটি কলেজ বা বিশ্ববিদ্যালয় কর্তৃক প্রদত্ত এবং এর দ্বারা বুঝানো হয় যে এর প্রাপক সফলভাবে তার অধ্যয়নের কোন একটি বিশেষ কোর্স সম্পন্ন বা একটি একাডেমিক ডিগ্রী অর্জন করেছেন।

তথ্যসূত্র 

উচ্চশিক্ষায়তনিক উপাধি
সনদ
নথিপত্র
প্রিয়ম্বদা দেবী

প্রিয়ম্বদা দেবী (১৮৭১ - ১৯৩৫) ছিলেন একজন প্রখ্যাত বাঙ্গালী কবি। তিনি সনেট রচনার জন্য প্রশংসিত হয়েছেন।

জন্ম ও প্রারম্ভিক জীবন
প্রিয়ম্বদা দেবীর জন্ম ব্রিটিশ ভারতের অধুনা বাংলাদেশের পাবনা জেলার চাটমোহর উপজেলার গুনাইগাছা গ্রামে মাতামহের কর্মক্ষেত্রে। পৈতৃক নিবাস ছিল যশোরে। তার পিতা কৃষ্ণকুমার বাগচি। মাতা প্রসন্নময়ী দেবীও একজন কবি ছিলেন। মায়ের সঙ্গে মাতুলালয়েই তার জীবন কেটেছে।প্রখ্যাত সাহিত্যিক প্রমথ চৌধুরী ও কলকাতা হাইকোর্টের বিচারপতি স্যার আশুতোষ চৌধুরী ছিলেন তার মাতুল। প্রিয়ম্বদা ১৮৮৮ খ্রিস্টাব্দে বেথুন স্কুল থেকে এন্ট্রান্স এবং বেথুন কলেজ থেকে এফ.এ ও ১৮৯২ খ্রিস্টাব্দে বি.এ পাশ করেন। ওই বছরেই মধ্য প্রদেশের রায়পুরের আইনজীবী তারাপদ বন্দ্যোপাধ্যায়ের সঙ্গে তার বিবাহ হয়। ১৮৯৫ খ্রিস্টাব্দে তার স্বামী মারা যান এবং ১৯০৬ খ্রিস্টাব্দে তার একমাত্র পুত্রও মারা গেলে তিনি সমাজসেবা এবং কাব্যচর্চাকে জীবনের অঙ্গ করেন - হয়ে ওঠেন দুঃখবাদী কবি।

কাব্যচর্চা
ছাত্রাবস্থাতেই প্রিয়ম্বদার প্রথম কবিতা প্রকাশিত হয় ভারতী পত্রিকায়। তার প্রথম গ্রন্থ "রেণু"-১৯০০ প্রকাশিত হবার সঙ্গে সঙ্গেই সাড়া পড়ে যায়।  কাব্যরচনায় তিনি রবীন্দ্রনাথের সহযোগিতা লাভ করেছিলেন। তাই তার কবিতায় রবীন্দ্রনাথের ছায়া সর্বত্র বিস্তারিত।  যে স্বাতন্ত্র্য ছিল তা হল প্রকাশরীতির বিশিষ্টতা। তার কবিতার প্রথম ও প্রধান লক্ষণ- মিতভাষিতা এবং সংস্কৃতকাব্যরীতির ধারা। তিনি অনেকগুলি উৎকৃষ্ঠ সনেটও রচনা করেছেন।    প্রিয়ম্বদা দেবীর কবিতাগ্রন্থের মধ্যে উল্লেখযোগ্য হল-
 রেণু (১৯০১), 
 পত্রলেখা (১৯১০),
 অংশু (১৯২৭)
 চম্পা ও পারুল (১৯৩৯)তার মৃত্যুর পরে প্রকাশিত।
অন্যান্য গ্রন্থ হল -
 অনাথ
 পঞ্চুলাল
 কথা ও উপকথা

সমাজসেবা ও নারীশিক্ষা
প্রিয়ম্বদা দেবী কাব্যচর্চার মাঝে সমাজসেবা ও নারীশিক্ষা বিস্তারের কাজে ব্রতী ছিলেন। নারীশিক্ষা প্রচলনের জন্য তিনি একাধিক মহিলা শিক্ষা-প্রতিষ্ঠানের সঙ্গে যুক্ত এবং দীর্ঘকাল ভারত-স্ত্রী-মহামণ্ডলের কর্মাধ্যক্ষা ছিলেন। ১৯১৫ খ্রিস্টাব্দে তিনি ব্রাহ্মবালিকা শিক্ষালয়ে শিক্ষকতাও করেছেন।

তথ্যসূত্র 

 সুকুমার সেন : বাঙ্গলা সাহিত্যের কথা, সপ্তম সংস্করণ।

বাঙালি কবি
বাংলার নবজাগরণ
১৮৭১-এ জন্ম
১৯৩৪-এ মৃত্যু
২০শ শতাব্দীর ভারতীয় লেখিকা
২০শ শতাব্দীর ভারতীয় ঔপন্যাসিক
বাঙালি লেখক
১৯৩৫-এ মৃত্যু
বাঙালি নারী শিল্পী
পাবনা জেলার ব্যক্তি
১৯শ শতাব্দীর ভারতীয় লেখিকা
১৯শ শতাব্দীর ভারতীয় লেখক
ভারতীয় নারী ঔপন্যাসিক
মানকুমারী বসু

মানকুমারী বসু   ()( জন্ম- ২৫ জানুয়ারি, ১৮৬৩ - মৃত্যু - ২৬ ডিসেম্বর , ১৯৪৩) বাংলাদেশে সর্বজনবিদিত অন্যতম মহিলা কবি ও লেখিকা।

জন্ম ও প্রারম্ভিক জীবন

মানকুমারী বসুর জন্ম অবিভক্ত বাংলার যশোহর জেলার কেশবপুর থানার সাগরদাঁড়িতে।  পিতা আনন্দমোহন দত্ত ও মাতা শান্তমণি। আনন্দমোহন দত্ত ছিলেন মাইকেল মধুসূদন দত্তের পিতৃব্য রাধামোহন দত্তের পুত্র । সেই সম্পর্কে মধুকবি ছিলেন তার খুল্লতাত।
১৮৭৩ খ্রিস্টাব্দে তার মাত্র দশ বৎসর বয়সে তৎকালীন সরকারের নামজাদা ডেপুটি ম্যাজিসেট্রট রাসবিহারী বসুর পুত্র মেডিক্যাল কলেজের ছাত্র বিধুশঙ্কর বসুর সাথে বিবাহ হয়। কিন্তু ১৮৮২ খ্রিস্টাব্দে বিবাহের মাত্র নয় বছর পরে একমাত্র কন্যা সন্তান (প্রিয়বালা) নিয়ে মানকুমারী  বিধবা হন।

সাহিত্যসাধনা

স্বামীর মৃত্যুবেদনায় ব্যথিত মানকুমারী স্বামীর মনোবাঞ্ছা স্মরণযোগ্য করে রাখার জন্য সাহিত্য সাধনায় মনোনিবেশ করেন । তার প্রথম প্রকাশিত কাব্যগ্রন্থ 'প্রিয়প্রসঙ্গ' ১৮৮৪ খ্রিস্টাব্দে প্রকাশিত হয় ।   মূলতঃ অন্তঃপুর শিক্ষার জন্য শিক্ষয়িত্রী, পল্লীগ্রামে স্ত্রীচিকিৎসক ও ধাত্রীর আবশ্যকতা বিষয়ে এবং সমাজের দুর্নীতি ও কুসংস্কার নিবারণের জন্য কলম ধরেন । এই সব বিষয়ে যে সমস্ত প্রবন্ধ রচনা করেন কয়েকটি পাঠক সমাজে  বিশেষ আদৃত ও পুরস্কৃতও হয়। তিনি 'বামাবোধিনী' র লেখিকা শ্রেণীভুক্ত ছিলেন। কবিতা ছাড়াও গল্প প্রবন্ধ রচনাতেও তিনি সিদ্ধান্ত ছিলেন। তার সাহিত্য প্রতিভার জন্য আমৃত্যু ভারত সরকারের বৃত্তি পান। সাহিত্যকর্মের স্বীকৃতি স্বরূপ দুর্লভ  সম্মান ও মর্যাদায় প্রতিষ্ঠা লাভ করেন। তার রচিত  উল্লেখযোগ্য গ্রন্থগুলি হল -

 'প্রিয় প্রসঙ্গ' (১৮৮৪) 
 'বিভূতি' (১৯২৪)
 'শুভ সাধনা'(১৯২৪)
 'কাব্যকুসুমাঞ্জলি'(১৯৮৩)
 'কনকাঞ্জলি'
 'পুরাতন ছবি'(১৯৩৬)
 'বাঙালি রমণীদের গৃহকর্ম(১৮৯০)
 'বিবাহিতা স্ত্রীলোকের' কর্তব্য(১৮৯০) 
 'বীরকুমারবধ কাব্য'(১৯০৪)
 'বনবাসিনী' (১৮৮৮)
 'সোনার শাঁখা'(১৯২৬)

সম্মাননা

মানকুমারী বসু  'রাজলক্ষ্মী', 'অদৃষ্টচক্র', এবং 'শোভা' গল্পের জন্য হেমেন্দ্রমোহন বসু প্রবর্তিত 'কুন্তলীন পুরস্কার ' লাভ করেন । কলকাতা বিশ্ববিদ্যালয় তাঁকে ১৯৩৯ খ্রিস্টাব্দে 'ভুবনমোহনী দাসী স্বর্ণপদক' এবং ১৯৪১ খ্রিস্টাব্দে 'জগত্তারিণী সুবর্ণপদক' দানে সম্মানিত করে। মানকুমারী বসু ১৯৩৭ খ্রিস্টাব্দে চন্দননগরে অনুষ্ঠিত বঙ্গীয় সাহিত্য সম্মেলনের'কাব্যসাহিত্য' শাখার সভানেত্রী হয়েছিলেন।

মৃত্যু

বাংলা সাহিত্যের সুলেখিকা মানকুমারী বসু আশি বৎসর বয়সে ১৯৪৩ খ্রিস্টাব্দে ২৬ শে ডিসেম্বর কন্যা প্রিয়বালার  বাংলাদেশের খুলনায় অবস্থিত বাড়ীতে প্রয়াত হন।

তথ্যসূত্র 

 বাঙ্গলা সাহিত্যের কথা - শ্রী সুকুমার সেন - সপ্তম সংস্করণ

আরও দেখুন 
 বাংলাপিডিয়ায় - ইংরেজি ভার্সন

বাঙালি মহিলা কবি
বাঙালি লেখক
বাংলার নবজাগরণ
১৮৬৩-এ জন্ম
১৯৪৩-এ মৃত্যু
বাঙালি হিন্দু
ঠাকুর (পদবি)

ঠাকুর বাঙালি পদবি বা উপাধি, "ঠাকুরমশাই" শব্দটি থেকে সাধিত শব্দ। তদানীন্তন কোন কোন বাঙালি ব্রাহ্মণ পরিবারের যথা, কুশারী অথবা ভট্টাচার্য পদবীবিশিষ্ট লোকদের সম্মান করে ঠাকুরমশাই বলে ডাকার ফলে পরে তা ঠাকুরে রূপ নিয়েছে। উচ্চ আধ্যাত্মিক কোন ব্যক্তিকে শ্রদ্ধা প্রকাশ করে ঠাকুর বলে ডাকা হয়। বিখ্যাত জোড়াসাঁকো ঠাকুর পরিবারের আগের পদবী ছিল কুশারী, পরে তা ঠাকুর উপাধি প্রাপ্ত হয়। রামকৃষ্ণ পরমহংসদেবের প্রকৃত নাম ছিল গদাধর চট্টোপাধ্যায়, কিন্তু ঠাকুর রামকৃষ্ণ পরমহংস নামে তিনি বেশি পরিচিত।

অন্য ভাষায় 
ইংরেজি ভাষায় ঠাকুরকে সাধারণত Tagore বানানে লেখা হয়।

ঠাকুর পদবি যুক্ত বিখ্যাত ব্যক্তি
 "ঠাকুরকুশলী" দেবীদাস রায়ঠাকুর 
 কার্তিকদাস রায়ঠাকুর
 প্রিন্স দ্বারকানাথ ঠাকুর 
 দেবেন্দ্রনাথ ঠাকুর 
 জ্যোতিরিন্দ্রনাথ ঠাকুর 
 রবীন্দ্রনাথ ঠাকুর
 তাহের উদ্দীন ঠাকুর
 শর্মিলা ঠাকুর
 শক্তি ঠাকুর
 মোনালি ঠাকুর 
 শার্দুল ঠাকুর
 হরিচাঁদ ঠাকুর

ঠাকুর
বাঙালি পদবি
হিন্দু উপাধি
হিন্দু পদবি
উপাধি
ব্রাহ্মণ
বাঙালি ব্রাহ্মণ
ব্রাহ্মণ সম্প্রদায়
পদবিসমূহ
ভারতে পদবি
ভারতীয় পদবি
ভারতীয় সামন্ততন্ত্র
বাংলাদেশে পদবি
সিমন ফান ডার মিয়ার

সিমন ফান ডার মিয়ার (জন্ম: ২৪শে নভেম্বর, ১৯২৫) একজন ওলন্দাজ ত্বরক পদার্থবিজ্ঞানী যিনি সংঘর্ষকের মধ্যে স্টোক্যাস্টীয় শীতলীকরণ প্রক্রিয়া উদ্ভাবন করেন। তার এই উদ্ভাবনের কারণেই ডব্লিউ কণা ও জেড কণা আবিষ্কার সম্ভব হয়। সার্নের ৫০০ গিগা ইলেকট্রনভোল্ট প্রোটন-প্রতিপ্রোটন সংঘর্ষকে এই কণা দুটি আবিষ্কৃত হয়। কার্লো রুবিয়া কর্তৃক পরিচালিত ইউএ-১ নামক পরীক্ষণের সহযোগিতায় আবিস্কারটি হয়। কার্লো রুবিয়া ও ফান ডার মিয়ার ১৯৮৪ সালে যৌথভাবে পদার্থবিজ্ঞানে নোবেল পুরস্কার লাভ করেন।

মিয়ার ১৯৫২ সালে নেদারল্যান্ডের ডেল্‌ফ্‌ট থেকে ভৌত প্রকৌশল বিষয়ে একটি ডিগ্রি অর্জন করেন। ১৯৫৬ সাল পর্যন্ত তিনি ফিলিপ্‌স কোম্পানিতে চাকরি করেন। এই বছরই সার্নে বিজ্ঞানী হিসেবে যোগ দেন এবং ১৯৯০ সালে এখান থেকেই অবসর গ্রহণ করেন। আর্নেস্ট অরল্যান্ডো লরেন্স এবং ফান ডার মিয়ার ছাড়া আর কোন ত্বরক পদার্থবিজ্ঞানী নোবেল পুরস্কার লাভ করেন নি।

বহিঃসংযোগ 
 Autobiography

১৯২৫-এ জন্ম
পরীক্ষণমূলক পদার্থবিজ্ঞানী
নোবেল বিজয়ী পদার্থবিজ্ঞানী
ওলন্দাজ পদার্থবিজ্ঞানী
ওলন্দাজ নোবেল বিজয়ী
ত্বরক পদার্থবিজ্ঞানী
২০১১-এ মৃত্যু
বেগবর্ধক পদার্থবিদ
রয়্যাল নেদারল্যান্ডস কলা ও বিজ্ঞান একাডেমির সদস্য
কণা পদার্থবিজ্ঞানী
ক্লাউস ফন ক্লিৎসিং

ক্লাউস ফন ক্লিৎসিং (জন্ম: ২৮শে জুন, ১৯৪৩) একজন জার্মান কোয়ান্টাম পদার্থবিজ্ঞানী। কোয়ান্টাম হল ক্রিয়া আবিষ্কারের জন্য তিনি ১৯৮৫ সালে পদার্থবিজ্ঞানে নোবেল পুরস্কার লাভ করেন।

তথ্যসূত্র

বহিঃসংযোগ 
 Nobel e-museum, Klaus von Klitzing - Curriculum Vitae 
 Klaus von Klitzing - Photo & short Bio
 Artland Gymnasium Quakenbrück
 Homepage of von Klitzing's department at the Max Planck Institute for Solid State Research

১৯৪৩-এ জন্ম
জীবিত ব্যক্তি
নোবেল বিজয়ী পদার্থবিজ্ঞানী
জার্মান পদার্থবিজ্ঞানী
অর্ধপরিবাহী পদার্থবিজ্ঞানী
রয়েল সোসাইটির সদস্য
জার্মান নোবেল বিজয়ী
আমেরিকান ফিজিক্যাল সোসাইটির বিশিষ্ট সভ্য
রয়েল সোসাইটির বিদেশি সদস্য
রুশ বিজ্ঞান অ্যাকাডেমির বিদেশী সদস্য
সমাচার দর্পণ

সমাচার দর্পণ হল বাংলার  প্রথম সাপ্তাহিক সংবাদপত্র|১৮১৮ খ্রিষ্টাব্দের ২৩ মে তারিখে এটি প্রথম প্রকাশিত হয়। সম্পাদক ছিলেন জন ক্লার্ক মার্শম্যান। কিন্তু তিনি ছিলেন নামেমাত্র সম্পাদক। বাঙালি পণ্ডিতরাই আসলে সমাচারদর্পণ সম্পাদনা করতেন। পত্রিকাটি ধর্মীয় বির্তকে না জড়িয়ে খ্রিস্টান মতবাদের প্রতি পক্ষপাত দেখাত।

পরবর্তীকালে এই পত্রিকাটি সপ্তাহে দুবার করে প্রকাশিত হতে থাকে। জয়গোপাল তর্কালঙ্কার বাংলা সংবাদ রচনা ও সঙ্কলনে সম্পাদকের সহায়ক ছিলেন বলে তা উন্নতমানের সংবাদপত্র হিসেবে প্রতিষ্ঠা লাভ করতে সমর্থ হয়েছিল। সংবাদ, ঐতিহাসিক ও ভৌগোলিক বিষয়াদির বিবরণ এই পত্রিকায় স্থান পেত। সে আমলে প্রগতিশীল পত্রিকা হিসেবে এর বিশেষ গুরুত্ব ছিল। ১৮৪১ খ্রিষ্টাব্দ পর্যন্ত পত্রিকাটি অস্তিত্ব রক্ষা করেছিল। তবে পরেও কয়েকবার এই পত্রিকা পুনঃপ্রকাশিত হয়েছিল।

সমাচার দর্পণের মত সাময়িকপত্রের মধ্যে দিয়ে শিক্ষিত বাঙালি প্রথম গদ্যরচনার রস গ্রহণ করতে শেখে। তখনকার বাংলা সাহিত্য বলতে সবই পদ্য রচনা ছিল। সমাচারদর্পনের প্রকাশ হবার ফলে পাঠকের সংখ্যা বাড়তে লাগল এবং আরও সাময়িকপত্রের চাহিদা বৃদ্ধি পেল। এর ফলে বাংলা গদ্য সাহিত্যের ভবিষ্যৎ উন্নতির পথও খুলে গেল।

সমাচার দর্পণের জনপ্রিয়তার ফলে আরও কয়েকটি সাময়িক ও সংবাদপত্র প্রকাশিত হয়। এদের মধ্যে প্রধান ছিল সংবাদকৌমুদী (১৮২১) এবং সমাচারচন্দ্রিকা (১৮২২)।

আরও দেখুন 
 বাংলা পত্র-পত্রিকার তালিকা

তথ্যসূত্র 

 বাঙ্গালা সাহিত্যের কথা - শ্রী সুকুমার সেন - সপ্তম সংস্করন

বাংলা ভাষার সংবাদপত্র
বাংলার নবজাগরণ
পশ্চিমবঙ্গের বিলুপ্ত সংবাদপত্র
১৮১৮-এ ভারতে প্রতিষ্ঠিত
ভারতের বিলুপ্ত সংবাদপত্র
শ্রীকান্ত (উপন্যাস)

শ্রীকান্ত শরৎচন্দ্র চট্টোপাধ্যায় রচিত একটি জীবনচরিত মূলক উপন্যাস। তিনি এই উপন্যাসটি মোট চার খণ্ডে সমাপ্ত করেন। চারটি খণ্ড একসাথে লেখেন নি। যথাক্রমে ১৯১৭, ১৯১৮, ১৯২৭ এবং ১৯৩৩ সালে চারটি খণ্ড লেখা শেষ করেন।

প্রথম  পর্ব 
১৩২২ বঙ্গাব্দের মাঘ মাস থেকে ১৩২৩ বঙ্গাব্দের মাঘ মাস পর্যন্ত মোট তেরোটি সংখ্যায় ভারতবর্ষ মাসিক পত্রিকায় শ্রীকান্তর ভ্রমণ কাহিনী নামে এই উপন্যাস প্রকাশিত হয়। মাঘ ও ফাল্গুন মাসের সংখ্যায় লেখকের নাম হিসেবে লেখা হয় শ্রী শ্রীকান্ত শর্মা। পরের দুইটি সংখ্যায় লেখকের নাম শ্রীশরচ্চন্দ্র চট্টোপাধ্যায় ও অবশিষ্ট সংখ্যাগুলিতে শরৎচন্দ্র চট্টোপাধ্যায় থাকে। ১৯১৭ খ্রিষ্টাব্দের ১২ই ফেব্রুয়ারি ভারতবর্ষ পত্রিকার মালিক গুরুদাস চট্টোপাধ্যায় অ্যান্ড সন্স এই তেরোটি সংখ্যায় প্রকাশিত রচনা নিয়ে শ্রীকান্ত প্রথম পর্ব নাম দিয়ে পুস্তকাকারে প্রকাশ করেন।

দ্বিতীয় পর্ব 
১৩২৪ বঙ্গাব্দের আষাঢ় মাস থেকে ১৩২৫ বঙ্গাব্দের আশ্বিন মাস পর্যন্ত ভারতবর্ষ পত্রিকায় শ্রীকান্তর ভ্রমণ কাহিনী আবার প্রকাশিত হয়। এই সময় ১৩২৪ বঙ্গাব্দের আশ্বিন ও কার্তিক মাস এবং ১৩২৫ বঙ্গাব্দের শ্রাবণ মাসের সংখ্যায় উপন্যাসটি প্রকাশিত হয়। এই রচনাংশ নিয়ে ১৯১৮ খ্রিষ্টাব্দের ২৪শে সেপ্টেম্বর গুরুদাস চট্টোপাধ্যায় অ্যান্ড সন্স, শ্রীকান্ত দ্বিতীয় পর্ব নাম দিয়ে পুস্তকাকারে প্রকাশ করেন।

তৃতীয় পর্ব 
১৩২৭ বঙ্গাব্দের পৌষ মাস থেকে ১৩২৮ বঙ্গাব্দের পৌষ মাস পর্যন্ত ভারতবর্ষ পত্রিকায় এই উপন্যাসের তৃতীয় পর্যায় আবার প্রকাশিত হয়। এই সময় ১৩২৭ বঙ্গাব্দের চৈত্র এবং ১৩২৮ বঙ্গাব্দের জ্যৈষ্ঠ, শ্রাবণ, কার্তিক ও অগ্রহায়ণ মাসের সংখ্যায় উপন্যাসটি প্রকাশিত হয়নি। ১৩২৮ বঙ্গাব্দের পৌষ মাসে নবম পরিচ্ছেদ সমাপ্ত হওয়ার পর শরৎচন্দ্র পাঠক ও প্রকাশকের অনুরোধ সত্ত্বেও অসহযোগ আন্দোলনে যোগ দেওয়ার কারণে বহুদিন এই পর্বের অসমাপ্ত অংশ শেষ করেননি। পাঁচ বছর পরে আরো ছয়টি পরিচ্ছেদ লেখা হলে ধারাবাহিক ভাবে প্রকাশ না করে সরাসরি ১৯২৭ খ্রিষ্টাব্দের ১৮ই এপ্রিল গুরুদাস চট্টোপাধ্যায় অ্যান্ড সন্স শ্রীকান্ত তৃতীয় পর্ব নাম দিয়ে পুস্তকাকারে প্রকাশ করেন।

চতুর্থ পর্ব 
১৩৩৮ বঙ্গাব্দের ফাল্গুন মাস থেকে ১৩৩৯ বঙ্গাব্দের মাঘ মাস পর্যন্ত বিচিত্রা পত্রিকায় এই উপন্যাসের চতুর্থ পর্যায় শ্রীকান্ত চতুর্থ পর্ব নামে আবার প্রকাশিত হয়। এই বারোটি সংখ্যা নিয়ে ১৯৩৩ খ্রিষ্টাব্দের ১৩ই মার্চ গুরুদাস চট্টোপাধ্যায় অ্যান্ড সন্স পুস্তকাকারে প্রকাশ করেন। এরপর শরৎচন্দ্র এই উপন্যাসের পঞ্চম পর্ব রচনা করবেন বলে মনে করলেও তিনি তা করেননি।

তথ্যসূত্র

বহিঃসংযোগ 

শরৎচন্দ্র চট্টোপাধ্যায়ের উপন্যাস
বাংলা ভাষার ভারতীয় উপন্যাস
২০শ শতাব্দীর ভারতীয় উপন্যাস
বাংলা সাহিত্য
ডিজিটাল গ্রন্থাগার

ডিজিটাল গ্রন্থাগার বলতে এমন ধরনের গ্রন্থাগার বোঝায় যেখানে সাহিত্যকর্ম, অন্যান্য গ্রন্থ বা যেকোন সংগ্রহই ডিজিটাল ফরম্যাটে সংরক্ষণ করা হয়। অর্থাৎ সাধারণ গ্রন্থাগারে যেখানে ছাপার কাগজ, মাইক্রোফর্ম বা অন্যান্য মিডিয়ার মাধ্যমে সংরক্ষণ করা হয় ডিজিটালে সেখানে কম্পিউটারের মাধ্যমে সফ্‌ট কপি সংরক্ষণ করা হয়। সফ্‌ট কপি সংরক্ষণের মাধ্যমে স্থানীয় পর্যায়ে ডিজিটাল গ্রন্থাগার গড়ে তোলা যায় আবার আন্তর্জালের মাধ্যমে তা সমগ্র বিশ্বেও ছড়িয়ে দেয়া যায়।

ছাপার অক্ষরে ডিজিটাল লাইব্রেরি শব্দটি প্রথম ব্যবহার করা হয় ১৯৮৮ সালে কর্পোরেশন ফর ন্যাশনাল রিসার্চ ইনিশিয়েটিভ্‌সের একটি প্রতিবেদনে। আর এই ধারণাটি জনপ্রিয় হয়ে উঠে ১৯৯৪ সালের দিকে যখন এনএসএফ, ডারপা এবং নাসা বিষয়টিকে জনসমক্ষে তুলে আনে। এর আগে এ ধরনের গ্রন্থাগারকে ইলেকট্রনিক গ্রন্থাগার বা অসদ (ভার্চুয়াল) গ্রন্থাগারও বলা হত এবং এখনও ক্ষেত্রবিশেষে এই শব্দ দুটি ব্যবহৃত হতে দেখা যায়। অবশ্য বর্তমানে "ইলেকট্রনিক গ্রন্থাগার" বলতে কেবল সরকারি পোর্টালকে বোঝায়, যেমন ফ্লোরিডা ইলেকট্রনিক পোর্টাল।

বহিঃসংযোগ 
 CNRI-DARPA: D-Lib Magazine Electronic publication that primarily focuses on digital library research and development

সম্মেলন 
 TPDL - International Conference on Theory and Practice of Digital Libraries
 ECDL - European Conference on Digital Libraries
 ICADL - International Conference on Asian Digital Libraries
 JCDL - ACM and IEEE Joint Conference on Digital Libraries
 ICSD - International Conference for Digital Libraries and the Semantic Web

১৯৮৮-এ প্রতিষ্ঠিত
ডিজিটাল গ্রন্থাগার
গ্রন্থাগার ও তথ্য বিজ্ঞান
ধরন অনুযায়ী গ্রন্থাগার
গ্রন্থাগার বিজ্ঞান
কর্পোরেশন ফর ন্যাশনাল রিসার্চ ইনিসিয়েটিভ্‌স

কর্পোরেশন ফর ন্যাশনাল রিসার্চ ইনিশিয়েটিভ্‌স (ইংরেজি ভাষায়: Corporation for National Research Initiatives - CNRI) ১৯৮৬ সালে মার্কিন যুক্তরাষ্ট্রে প্রতিষ্ঠিত একটি অলাভজনক প্রতিষ্ঠান। নেটওয়ার্ক নিয়ন্ত্রিত তথ্যপ্রযুক্তির উন্নয়ন বিষয়ক গবেষণা এবং সহযোগিতার জন্য এটি প্রতিষ্ঠিত হয় এবং এর প্রতিষ্ঠাতা হলেন মার্কিন প্রকৌশলী রবার্ট এলিয়ট কান। মার্কিন যুক্তরাষ্ট্রের জাতীয় তথ্য অবকাঠামোও এই প্রতিষ্ঠানের সহযোগিতা নিয়ে থাকে। ডিজিটাল গ্রন্থাগার বিষয়ক গবেষণা এবং উন্নয়ন প্রক্রিয়া নিয়ে এই প্রতিষ্ঠান একটি সাময়িকী প্রকাশ করে যার নাম ডি-লিব ম্যাগাজিন।

অলাভজনক প্রতিষ্ঠান
গ্রন্থাগার ও তথ্য বিজ্ঞান
ডিজিটাল গ্রন্থাগার
রাজেন তরফদার

রাজেন তরফদার (৭ জুন ১৯১৭ – ২৩ নভেম্বর ১৯৮৭) একজন প্রখ্যাত বাঙালি চিত্রপরিচালক ছিলেন।

১৯৪০ খ্রীষ্টাব্দে তিনি কলকাতার গভর্নমেন্ট আর্ট কলেজ থেকে স্নাতক পাশ করেন । তিনি প্রাথমিক ভাবে একটি বিজ্ঞাপন সংস্থাতে গ্রাফিক ডিজাইনারের চাকরি করেন । পরবর্তীকালে তিনি চলচ্চিত্র পরিচালনায় আসেন ।অন্তরীক্ষ ছিল তার প্রথম পূর্ণ দৈর্ঘ্যের ছবি ।  গঙ্গা ছিল তার দ্বিতীয় পূর্ণ দৈর্ঘ্যের ছবি। এই চলচ্চিত্রটি ১৯৬১ সালের ভেনিস চলচ্চিত্র উৎসবে প্রতিযোগিতায় স্থান পেয়েছিল। 
রাজেন তরফদার মৃণাল সেন এবং শ্যাম বেনেগালের কিছু ছবিতে অভিনয় করেছিলেন । তার অভিনীত চলচ্চিত্রের মধ্যে খন্ডহর (১৯৮৪), আরোহণ (১৯৮২), আকালের সন্ধানে (১৯৮০) উল্লেখযোগ্য ।

পরিচালিত চলচ্চিত্র 
 অন্তরীক্ষ (১৯৫৭) 
 গঙ্গা (১৯৫৯)
 অগ্নিশিখা (১৯৬২)
 জীবন কাহিনী (১৯৬৪)
 আকাশ ছোঁয়া (১৯৬৭)
 পালঙ্ক (১৯৭৫)
 নাগপাশ (১৯৮৭)

তথ্যসূত্র 

 আইএমডিবি

বাঙালি চলচ্চিত্র পরিচালক
ভারতীয় চলচ্চিত্র পরিচালক
১৯১৭-এ জন্ম
১৯৮৭-এ মৃত্যু
২০শ শতাব্দীর ভারতীয় অভিনেতা
গভর্নমেন্ট কলেজ অব আর্ট অ্যান্ড ক্র্যাফটের প্রাক্তন শিক্ষার্থী
ব্রিটিশ ভারতীয় ব্যক্তি
বাঙালি হিন্দু
বাঙালি লেখক
২০শ শতাব্দীর ভারতীয় চলচ্চিত্র পরিচালক
ভারতীয় পুরুষ চিত্রনাট্যকার
কলকাতা বিশ্ববিদ্যালয়ের প্রাক্তন শিক্ষার্থী
কলকাতার চলচ্চিত্র পরিচালক
কলকাতার চিত্রনাট্যকার